**VOLITVE PREDSEDNIKA DIJAŠKE SKUPNOSTI GCC**

**V sredo, 11. 9. 2019, bomo med razrednimi urami na šoli izvedli volitve predsednika Dijaške skupnosti Gimnazije Celje – Center.**

Za predsednika Dijaške skupnosti lahko kandidirajo člani Dijaške skupnosti Gimnazije Celje – Center, pod pogojem, da jim doslej ni bil izrečen vzgojni ukrep. **Kandidati oddajo kandidature v pisni obliki na naslov** **marjana.turnsek@gcc.si** **najkasneje 9. 9. 2019 do 12. ure.** Kandidatura mora vsebovati kratko predstavitev kandidata in program dela Dijaške skupnosti za tekoče šolsko leto. **Kandidati se bodo v torek, 10. 9. 2019, ob 11.35 javno predstavili v učilnici KL1.**

Dolžnosti predsednika Dijaške skupnosti Gimnazije Celje – Center so: da deluje v interesu vseh članov Dijaške skupnosti Gimnazije Celje – Center, sodeluje z vodstvom šole, vodi Predsedstvo Dijaške skupnosti Gimnazije Celje – Center, sklicuje seje Sveta Dijaške skupnosti Gimnazije Celje – Center, vodi seje Sveta Dijaške skupnosti Gimnazije Celje – Center ter preverja prisotnost in sklepčnost na sejah Sveta Dijaške skupnosti Gimnazije Celje – Center, zastopa Dijaško skupnost Gimnazije Celje – Center v Dijaški organizaciji Slovenije, opravlja druge naloge, za katere ga pooblasti Svet ali Predsedstvo.

Mandat predsednika in podpredsednika Dijaške skupnosti Gimnazije Celje - Center traja eno leto oz. do naslednjih volitev in se lahko ponovi.

V skladu s Statutom Dijaške skupnosti Gimnazije Celje – Center predsednika volijo vsi člani Dijaške skupnosti z navadno večino. Volitve so veljavne v primeru, da voli več kot polovica članov. Mandat dobi kandidat, ki na volitvah prejme največ glasov. Kandidat, ki je na volitvah drugi, postane podpredsednik Dijaške skupnosti Gimnazije Celje – Center. Volitve potekajo na šoli in so tajne.

Volilna komisija, ki jo sestavljajo Matic Marčič (2. h), Blaž Pavlič (3. b) in Tamara Korenak (3. č), bo rezultate volitev objavila najkasneje v petek, 13. 9. 2019.